b'\n_START_ARTICLE_\nBo\xc5\xbei\xc4\x8d (poganski bog)\n_START_PARAGRAPH_\nBo\xc5\xbei\xc4\x8d, Svaro\xc5\xbei\xc4\x8d, bog sonca, sin vrhovnega boga Svaroga.\n_START_SECTION_\nZgodovina\n_START_PARAGRAPH_\nPraznovanje Bo\xc5\xbei\xc4\x8da je \xc5\xa1e iz predkr\xc5\xa1\xc4\x8danskih \xc4\x8dasov, ko so mnoga ljudstva \xc4\x8dastila nastop zimskega solsticija, kar simbolizira zmago dobrega nad zlim. Takrat se namre\xc4\x8d dan spet za\xc4\x8dne dalj\xc5\xa1ati, ko Sonce dose\xc5\xbee svojo najni\xc5\xbejo to\xc4\x8dko na obzorju. Svaro\xc5\xbei\xc4\x8d je namre\xc4\x8d poosebljal "mlado sonce".\n_START_SECTION_\nPraslovani\n_START_PARAGRAPH_\nBo\xc5\xbei\xc4\x8d pri ju\xc5\xbenih Slovanih ubistvu pomeni kar prihaja, "mali bog". Pri vzhodnih in zahodnih Slovanih pa poznamo za to praznovanje ime koleda, ki prihaja iz osnove kroga, letnega cikla, koleda pa je tudi vo\xc5\xa1\xc4\x8dilna pesem, ki se jo poje okrog bo\xc5\xbei\xc4\x8da. \xc4\x8cetrto ime, ki je poznano vsem Slovanom, kar po dveh teorijah pa je ime kra\xc4\x8dun, kar pomeni "kratki" (1), spomin na ta praznik in slovanskega boga pod imenom kra\xc4\x8dun se je v Sloveniji ohranjal tudi z nekaterimi priimki. Druga teorija pomena pa je ta, da ime kra\xc4\x8dun stoji za "prihod", kar ustreza latinskemu "adventus", kot to je adventni \xc4\x8das. Drugo ime, ki je prav tako poznano vsem Slovanom je ime \xc5\xa1\xc4\x8dodry ve\xc4\x8der, v pomenu radodarni in velikodu\xc5\xa1ni ve\xc4\x8der.\n_START_SECTION_\nTradicionalni obredi\n_START_PARAGRAPH_\nNajbolj znan je ta , da se je za bo\xc5\xbei\xc4\x8d kurilo ve\xc4\x8dji kos lesa, navadno \xc5\xa1tor drevesa, ki je moral \xc4\x8dim dlje goreti in s tem ponazarjati hi\xc5\xa1nega boga in njegovo mo\xc4\x8d. Ta obred je bil v Slovenji in na Hrva\xc5\xa1kem \xc5\xa1e \xc5\xbeiv, dokler se je \xc5\xa1e uporabljalo odprta ognji\xc5\xa1\xc4\x8da (\xc4\x8drna kuhinja). Darovali so hrano in pija\xc4\x8do, vino in ob njem tudi prerokovali._NEWLINE_Obred izvira iz praznovanja zimskega son\xc4\x8dnega obrata, tako so tudi sedaj v 21 stol. \xc5\xa1e \xc5\xbeiva praznovanja ob kresovih za bo\xc5\xbei\xc4\x8d, na kresno no\xc4\x8d, na Jurjevo itd., le ti obredi, \xc5\xa1ege in navade so iz predkr\xc5\xa1\xc4\x8danske dobe! Ne smemo pozabiti, da so bile te \xc5\xa1ege na pode\xc5\xbeelju \xc5\xa1e zelo dolgo \xc4\x8dasa \xc5\xbeive, okoli bo\xc5\xbei\xc4\x8da so od hi\xc5\xa1e do hi\xc5\xa1e hodili koledniki, kateri so plesali in peli kolednice to so kot prej omenjeno vo\xc5\xa1\xc4\x8dilne pesmi nakar so jim doma\xc4\x8dini dali darove. Na nekaterih delih Primorske se je izvajalo te obrede \xc5\xa1e vse do prve svetovne vojne v najve\xc4\x8dji mo\xc5\xbeni tajnosti zaradi preganjanja staroverstva. Primer kolednice:_NEWLINE_Oj kole \xe2\x80\x93 kole \xe2\x80\x93 koledo_NEWLINE_Leto lepo mlado!_NEWLINE_Da bi nam pomno\xc5\xbeilo_NEWLINE_Na\xc5\xa1o ov\xc4\x8djo stado!_NEWLINE_Oj kole \xe2\x80\x93 kole \xe2\x80\x93 koledo!_NEWLINE_Podobne navade so izvajali tudi drugot po Evropi npr. v Nem\xc4\x8diji so ob istem \xc4\x8dasu slavili boga Odina, Skandinavci (severnjaki) pa Yule.'